CELEX: C2007/042/34
Language: lt
Date: 2007-02-24 00:00:00
Title: Byla C-531/06 2006 m. gruodžio 22 d. pareikštas ieškinys byloje Europos Bendrijų Komisija prieš Italijos Respubliką

24.2.2007   
            
            
               LT
            
            
               Europos Sąjungos oficialusis leidinys
            
            
               C 42/19
            
         2006 m. gruodžio 22 d. pareikštas ieškinys byloje Europos Bendrijų Komisija prieš Italijos Respubliką
   
   (Byla C-531/06)
   (2007/C 42/34)
   Proceso kalba: italų
   Šalys
   
      Ieškovė: Europos Bendrijų Komisija, atstovaujama E. Traversa ir advokatų G. Giacomini ir E. Boglione
   
      Atsakovė: Italijos Respublika
   Ieškovės reikalavimai
   
               —
            
            
               Pripažinti, kad:
               
                           a)
                        
                        
                           palikdama galioti teisės aktus, suteikiančius teisę valdyti privačią vaistinę tik vaistininko diplomą turintiems fiziniams asmenims ir bendrovėms, kurių nariai yra tik vaistininkai,
                        
                     
                           b)
                        
                        
                           palikdama galioti teisės aktus, dėl kurių farmacinius produktus platinančiai įmonei neįmanoma įsigyti komunų vaistines valdančių bendrovių akcijų,
                        
                     Italijos Respublika neįvykdė įsipareigojimų pagal EB 43 ir 56 straipsnius.
            
         
               —
            
            
               Priteisti iš Italijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Dėl draudimo fiziniams asmenims, kurie nėra vaistininkai, ir bendrovėms, kurių nariais nėra tik vaistininkai, įsigyti privačios vaistinės akcijų, šioms asmenų kategorijoms ne tik sunku, bet visiškai neįmanoma naudotis dviem Sutartimi garantuojamomis pagrindinėmis laisvėmis, būtent kapitalo judėjimo laisve ir įsisteigimo laisve.
   Šį draudimą farmacinius produktus platinančioms įmonėms įsigyti komunų ir privačias vaistines valdančių bendrovių akcijų galima išvesti iš bet kurios vis dar galiojančios Italijos teisės normos ir jį dažnai taiko Italijos teismai. Jis yra kliūtis naudotis kapitalo judėjimo laisve ir įsisteigimo laisve.